cyanic-selkie/wikianc huggingface dataset:
Qaratəpə (Çaypara)
Qaratəpə - İranın Qərbi Azərbaycan ostanının Çaypara şəhristanı ərazisinə daxil olan kənd.
Əhalisi
2006-cı il məlumatına görə kənddə 94 nəfər yaşayır (19 ailə).
Vilyam Eynthoven
Vilyam Eynthoven - Niderland fizioloqu, elektrokardioqrafiyanın banisi. Nobel mükafatı laureatı (1924). Utrext Universitetini bitirmişdir (1885).
Sprus adası
Sprus adası — Sakit okeanın şimalında, Alyaskanın cənub sahillərində, Kadyak adasının şimal-şərq hissəsində yerləşən ada. Kadyak arxipelaqına daxildir.
Coğrafiya
Arxipelaqın ən böyük adası olan Kadyak adasının şimal-şərq hissəsi yaxınlığında yerləşir və ondan dar boğazla ayrılır. Adalar arasında ən kiçik məsafə 0,5 km-dir. Sprus adasının uzunluğu təxminən 10 km, eni 7 km, sahəsi 46.066 km²-dir. Relyefi dağlıqdır, ən hündür nöqtəsi adanın şərq hissəsindəki Herman dağıdır (1933-cü ildə alyaskalı Hermanın şərəfinə adlandırılmışdır). Zirvənin hündürlüyü 379 metrdir.
Tarix
Adanın rusca adı olan Elovı adını adaya 1805-ci ildə Yuri Lisyanski verib.
Əhali
Əhalisi 242 nəfərdir (2000). Əksəriyyəti Uzinkada yaşayır. Uzinka adanın cənub-qərb sahilində yerləşən yeganə yaşayış məntəqəsidir.
Dukmasovanın binası (Novoçerkassk)
Dukmasovanın binası — Rostov vilayəti Novoçekassk şəhəri ərazisində bir mərtəbəli bina. Bina XX əsrin əvvəllərində inşa edilmişdir. Bina Novoçekassk şəhəri Prosveşeniya küçəsi, ev 123 ünvanında yerləşir. Tikili arxitektur bina və mədəni irs obyekti siyahısına daxil edilmişdir. 1992-ci il 17 dekabr tarixli 325 saylı əmrlə qoruma statusuna malikdir. Bina modern stilə malikdir.
Tarixi
Bina Novoçerkassk şəhərində XX əsrin əvvəllərində inşa edilmişdir. Prosveşeniya küçəsi ev 123 ünvanında yerləşir. Bu zamanlar binanın sahibəsi E. Dukmasova olmuşdur. Onun haqqında tarixi mənbələrdə detallı məlumat yoxdur. Binada aparılan araşdırmalar nəticəsində, onun öz dövr tikinti şərtləri ilə inşa edildiyi məlum olmuşdur. Binanın hazırkı vəziyyəti idealdır. Bina qırmızı kərpiçlı modern stilində inşa edilmişdir. Binanın tikintisində istifadə edilən əsas material kərpiçdir. Binanın yerləşdiyi küçədə qeyri-adi görünüşə malik olan binalar qorunub saxlanılmışdır. Bu binalar öz dörünün mühüm tikililəridir. Binanın fasadı olduqca az miqdarda dekorativ elementlərə sahibdir. Binanın əsas girişi arka motivi ilə işlənmişdir. Burada yarımkolonnalar vardır. Pəncərələrin üzərində karniz vardır. Burada olan talvar metaldandır. Binanın əsas girişindəki qapı taxtadandır. 1992-ci ildə bina regional əhəmiyyətli mədəni irs siyahısına daxil edilmişdir.
İmam Əli Ensiklopediyası
Həzrət Əli ibn Əbu Talibin (ə) ensiklopediyası ( trans.: Musuətul-imam Əli ibn Əbi Talib (ə) fil-kitabi vəs-sunnəti vəl-tarix) — Ayətullah Məhəmməd Məhəmmədi Reyşəhrinin Əli barədə yazdığı kitab.
Kitab "Vilayət ilinin kitabı" müsabiqəsinin ikinci mərhələsinin mükafatına layiq görülmüşdür.
Haqqında
Reyşəhri kitabı 1992-2000-ci illərdə ərəbcə yazmışdır.
Nəşr və tərcümə
Kitab ilk dəfə 2000-ci ildə 12 cilddə ərəbcə İranda nəşr olunmuşdur. Ensiklopediya 2002-ci ildə "Daneşnameye Əmirəl-mominin (ə) bər-bayeye Quran və hədis və tarix" adı ilə 12 cild və əlavə 1 cildlik mövzu mündəricatı ilə birlikdə farsca nəşr edilmişdir. Kitabın hər iki mətnə malik 3-cü nüsxəsi "Daneşnameye Əmirəl-mominin (ə)" adı ilə, ərəb və fars dilində olmaqla, 1 cilddə 2007-ci ildə yenidən nəşr edilmişdir. Kitabın müxtəsər variantı Ağabala Mehdiyev tərəfindən azərbaycan dilinə tərcümə edilmiş və 2013-cü ildə Nurlar nəşriyyatında çap olunmuşdur.
Müsibəti-Fəxrəddin
Müsibəti-Fəxrəddin — Azərbaycan dramaturqu Nəcəf bəy Vəzirov tərəfindən 1896-cı ildə yazılan faciə. Bu, Azərbaycan dramaturgiyasında ilk faciədir. Bu əsərdə patriarxal nizama qarşı, mülkədar təsərrüfatının transformasiyası uğrunda mübarizə aparan gənc liberal zadəgan obrazı yaradılıb. "Müsibəti-Fəxrəddin" faciəsi həm özünün ideya-məzmun dəyərinə, həm də poetik-sənətkarlıq xüsusiyyətlərinə görə mükəmməl sənət nümunəsidir. Əsər bu gün də özünün yüksək bədii əhəmiyyətini qoruyub saxlayır.
Tarixi
1902-ci ildə Bakıda ilk dəfə olaraq Nəcəf bəy Vəzirovun beş pyesinin, o cümlədən "Fəxrəddinin vahiməsi"nin daxil olduğu toplusu nəşr olundu. Qalan pyeslər "Müasirliyin qəhrəmanları", "Görünməz qadın", "Yağışdan leysana" və "Evdə təhsilin şəkli" əsərləri idi. Həmin ildə faciə Vəzirovun şəxsi rəhbərliyi və Hüseyn Ərəblinski, Hüseynqulu Sarabski kimi sənətkarların iştirakı ilə səhnələşdirilib.
1916-cı ilin noyabrında Mirzağa Əliyevin iştirakı ilə pyes yenidən tamaşaya hazırlandı. Rejissorların tələbi ilə Vəzirov hər gün gəlib məşqlərin gedişini izləyir, lazımi göstərişlər verirdi. Ancaq Hürü nənə rolunu oynayacaq qadın aktrisa yox idi. Mirzəağa Əliyev Vəzirovdan soruşanda ki, Azərbaycan səhnəsində qadın obrazı olmadığına görə niyə öz pyeslərinə bu qədər qadın təqdim edirsən, Vəzirov cavab verdi ki, "Biz Azərbaycan dramaturqları pyes yazarkən təkcə həyatımızın indiki mərhələsini, indiki mühitimizi nəzərdə tutmuruq. Zaman gələcək, elm, mədəniyyət o qədər irəli gedəcək ki, səhnədə kişilərdən qat-qat çox qadın olacaq".
Məzmunu
"Müsibəti-Fəxrəddin" faciəsinin mövzusu iki mülkədar ailəsi arasında gedən qan davasından götürülmüşdür. Faciənin əsas konflikti "zülmət səltənətində" hökm sürən mürtəce köhnəliklə hələ nisbətən zəif olan mütərəqqi yenilik arasındakı mübarizədən ibarətdir. Birincilərin nümayəndəsi mühafizəkar mülkədar olan Rüstəm bəy, ikincilərin nümayəndəsi isə demokratik ruhlu mülkədar ziyalısı Fəxrəddin bəydir.
Əsərin əsas mənfi qəhrəmanı olan Rüstəm bəy "zülmət səltənətində" hökm sürməkdə olan mürtəce qüvvələrin tipik nümayəndəsidir. O, "mənəm- mənəm" deyərək qoluzorluluq göstərən, özündən gücsüzlərə zülm edən, nahaq qanlar tökən, evlər yıxan bir mülkədardır, qan intiqamından doymayan yırtıcı bir canavardır. Rüstəm bəy yaşadığı ərazidə özündən böyük heç bir varlı şəxs görmək istəmir, ona salam verməyən, onu saymayan adamların kökünü kəsir, evlərinə od vurub yandırır, bəzilərini pul gücünə sürgün etdirir, əlaltıları vasitəsilə öldürtdürür. Rüstəm bəyin yırtıcı siması onun ilk monoloqundan aydın şəkildə görünür. Həmin monoloqdan aydın olur ki, Rüstəm bəy oğlu Rəşidin qətlinə görə Fəxrəddin bəyin atası Heydər bəyi öldürtdürmüş, anasını döydürmüş, bacısını zorla gətirib oğlu ilə evləndirib. Lakin bütün bunlarla onun ürəyi soyumamışdır və o, indi də Fəxrəddin bəyi öldürmək, bu ailəyə yenidən dağ çəkmək istəyir. Qan intiqamı hissi Rüstəm bəyin gözünü elə tutmuşdur ki, o, oğlu Mahmud bəyi də bu işə təhrik edir və onun ölümünə səbəb olur. "Müsibəti-Fəxrəddin" faciəsinin əsas müsbət qəhrəmanı Fəxrəddin bəydir. Fəxrəddin bəy mülkədar ailəsindən çıxmış gənc ziyalıdır. Xaricdə 5 il ali təhsil aldıqdan sonra böyük arzularla vətənə qayıdan bu humanist gənc "zülmət səltənətinəw düşmüşdür, Fəxrəddin elə bir yerə gəlib çıxmışdır ki, burada xalq öz başını güclə saxlayır, heç bir qayda-qanun yoxdur və qoluzorlular özbaşınalıq edir, heç nədən çəkinmirlər. Fəxrəddin bəy gəldiyi gündən düşdüyü qaranlıq mühitə, cəhalətə qarşı çıxır, "zülmət səltənətini" maarif ziyası ilə işıqlandırmağı arzulayır. O, köhnə adətləri dağıtmaq, qan davasına son qoyaraq Rüstəm bəylə barışmaq istəyir. Istəyir ki, əmin-amanlıq şəraitində özünün maarifçilik niyyətlərini həyata keçirsin. Fəxrəddin öz xərcinə bağ saldırır, məktəb və xəstəxana açır. O, öz arzularını belə ifadə edir: "''…AIIah qoysa, bir üç-dörd ilin erzində bağ hazır olar və onun mədaxili məktəbxanaya kifayət eylər, məndən artıq xərc istəməz… Sonra Səadət xanım qolları çirməkli, dəstə açar belində gecə-gündüz əlləşməkdə, cənab Fəxrəddin bəy özü həm bağban, həm dirrikçi, həm də məktəbdə müəllim. Pis ömür deyil, hərgah qəza bivəfalıq etməsə…''"
Belə şirin arzularla yaşayan humanist gəncin ətrafında, özü hiss etmədən, qorxulu hadisələr dolaşır. Lakin yüksək vətənpərvərlik hissləri ilə yaşayan Fəxrəddin özünün maarifçilik ideyalarını həyata keçirmək uğrunda ölümdən də qorxmur. "Bu xaraba vilayətdən çıxıb getmək" barədə Səadət xanımın ona göndərdiyi təklifi qəbul etməyib. Hürü nənəyə deyir: "Mən buradan heç yana gedə bilmərəm. Əvvəla, ondan ötrü ki, dəxi hicrana tabım yoxdur, mənim Səadətdən uzaq düşməyə taqətim ola bilməz. İkinci, o işləri ki, mən başlamışam, ondan uzaqlaşa bilmərəm".
Fəxrəddin maarifçi surətdir. O, ətrafında baş verən hadisələrin, düşmən münasibətlərin və qisasçılığın başlıca səbəbini adamların savadsızlığında, maarifdən uzaq düşməsində görür və bunu aradan qaldırmağa çalışır. Lakin Fəxrəddin nə qədər ali hisslərlə yaşayıb xalqı irəliyə, inkişafa aparmaq istəsə də, özü "zülmət səltənətində" bir nur kimi parlayıb tez də sönür. Əsərin sonunda o məhz maarifsizliyin gülləsinə tuş gəlir, nadanlığın, qeyri-insani münasibətlərin qurbanı olur. Bu ölüm nə qədər kədərli olsa da, öz mahiyyətinə görə nikbin səciyyə daşıyır. Xüsusən Səadət xanımın onun cənazəsi üzərində dediyi sözlər oxucuda belə qənaət yaradır ki, Fəxrəddinin səpdiyi maarifçilik toxumları davam edəcək, onun arzuları həyata keçəcəkdir.
Albaniyada insan hüquqları
Albaniyada mövcud insan hüquqları problemlərinə məişət zorakılığı, işgəncə və polis zorakılığı halları, həbsxanaların ümumi vəziyyəti, insan və cinsi alveri və LGBT hüquqlarının pozulması daxildir.
Tarix
Ənvər Xocanın (1944–1985) dövründə kommunist Albaniyası Şərqi Avropanın ən repressiv ölkələrindən biri hesab olunurdu, lakin 1992-ci ildən Demokratik Partiyanın rəhbərliyi altında bir sıra liberallaşdırma islahatları aparılmışdır.
İnsan alveri
İnsan alveri halları Albaniyada insan hüquqlarının pozulması hallarından biridir. Kommunizmin sonu insan alverinin artmasına gətirib çıxartnışdır, qurbanlarının əksəriyyəti fahişəliyə məcbur edilən qadınlardır.
Albaniya insanları cinsi istismar (əsasən qadınlar və uşaqlar) məqsədilə insan alverinə məruz qalan ölkədir. Bundan əlavə, Albaniya insan alveri üçün tranzit ölkə kimi çıxış edir. Albaniya hökuməti insan alverinə qarşı mübarizədə müəyyən öhdəliklər nümayiş etdirir, lakin insan alverinin kökünü kəsmək üçün minimum standartlara tam əməl etmədiyi və şahidlərin müdafiəsi üçün effektiv tədbirlər hazırlamadığı üçün tənqid olunur.
Hakimiyyət tərəfindən işgəncələr
Bundan əlavə, Amnesty International qeyd edir ki, məhbuslara qarşı işgəncə və pis rəftar Albaniyada bu gün də adi haldır.
Qadınlara qarşı zorakılıq və ayrı-seçkilik
Kənd yerlərində qadınların təxminən 60%-i fiziki və ya psixoloji zorakılıqdan, təxminən 8%-i isə cinsi zorakılıqdan əziyyət çəkir. Əhalinin müdafiəsi çox vaxt nəticə vermir. 2014-cü ildə Albaniya Helsinki Komitəsi qadın qurbanların sayının hələ də yüksək olduğunu bildirmişdir.
Ayrı-seçkilikdən Müdafiə üzrə Müvəkkil ailə qeydiyyatı haqqında qanuna görə qadınların hüquqları ilə bağlı narahatlığını ifadə edib. Nəticədə, əksəriyyəti kişilərdən ibarət olan ailə başçıları şəriklərinin icazəsi olmadan ailənin yaşayış yerini dəyişmək hüququna malikdirlər.
Uşaq istismarı
2015-ci ildə UNICEF uşaqların 77%-nin hansısa formada məişət zorakılığına məruz qaldığını bildirmişdir. Yüzlərlə uşaq evdə və hətta xaricdə dilənməyə məcbur edilir və ya digər məcburi əməyə məruz qalır.
Qisas qorxusu
Ən azı 70 ailə qisas almaq qorxusundan könüllü həbsdədir.
Yunan azlığının insan hüquqlarının pozulması
Albaniyada insan hüquqları, hüquq müdafiə təşkilatlarının fikrincə, polis və xüsusi xidmət orqanlarının köməyi ilə yunan azlığını təqib edən hökumət tərəfindən pozulur. Yunan icmalarının evləri Cənubi Albaniyadan Şimali Epir yunanlarına edilən etnik hücumlar nəticəsində sökülmüşdür. Həmçinin, Beynəlxalq Amnistiya Təşkilatının məlumatına görə, hakimiyyət orqanları tərəfindən yunan azlığının nümayəndələrinə qarşı pis rəftar halları olub.
Bundan əlavə, etnik yunan azlığı hökumətin kommunist dövrünün "azlıq zonaları"ndan kənarda olan etnik yunan şəhərlərini tanımaq istəməməsindən, rəsmi sənədlərdə və etnik yunan ərazilərində ictimai işarələrdə yunan dilindən istifadə etməkdən və ya daha çox etnik yunanları ictimaiyyətə daxil etməkdən şikayətlənib. 2008-ci ildə hökumət Himara bölgəsində yunan dilində deyil, alban və ingilis dillərində yazılmış bir neçə yeni yol nişanı quraşdırılır. Himara şəhərinin etnik yunan meri işarələrin götürülməsinə göstəriş verib, lakin hökumət onu ictimai əmlakı məhv etməkdə ittiham edib.
2012-ci il ABŞ-nin İllik Hesabatında qeyd olunur ki, Qırmızı və Qara Alyans kimi qatı millətçi qrupların meydana çıxması yunan azlıq qrupları ilə etnik gərginliyi artırıb.
Qafqaz İstiqlal Komitəsi (1952)
Qafqaz İstiqlal Komitəsi — Qafqaz xalqlarının milli azadlıq mübarizəsinə rəhbərlik və xaricdə onu təmsil etmək üçün yaradılmış ümumqafqaz mərkəzi.
Komitənin yaradılması
M.Ə.Rəsulzadə 1952-ci ilin dekabrında Münhendə keçirilən Ümumi Qafqaz Konfransında iştirak edir. Konfransın qərarına əsasən, Azərbaycanın, Gürcüstanın və Şimali Qafqazın təmsil olunduğu Qafqaz İstiqlal Komitəsi yaradılır.
Komitənin fəaliyyəti
Qafqaz respublikalarının müstəqilliyinin bərpası uğrunda birgə fəaliyyətin əsaslarını hazırlamaq və müzakirə etmək üçün 1952-ci il dekabrın 11-16-da üç Qafqaz respublikasının nümayəndələri Münxendə Ümumqafqaz konfransına toplaşdılar. Konfrans "Qafqaz İstiqlal Komitəsi"nin vəzifələrini müəyyənləşdirdi. Konfransın qəbul etdiyi bəyannaməni Azərbaycan Milli Mərkəzinin sədri M.Ə.Rəsulzadə, Gürcüstan Milli Siyasi Mərkəzinin sədri NJordaniya və Şimali Qafqaz Milli Komitəsinin sədri Əhməd Maqoma imzaladılar. Bəyannamədə göstərilirdi ki, konfrans Qafqaz xalqlarının ruslaşdırılması siyasəti yeridən Moskvamn milli-müstəmləkə zülmünə qarşı müqaviməti gücləndirmək və Qafqaz respublikalarının müstəqilliyini bərpa etmək uğrunda mübarizəni genişləndirmək məqsədilə bu xalqların Milli Mərkəzlərinin birgə fəaliyyətini təşkil etməyi zəruri sayır eyni zamanda, konfrans Qafqaz respublikalarının suverenliyinin bərpasından sonra da onların Qafqaz Konfederasiyası prinsipləri əsasında sıx birliyini zəruri hesab edirdi. Konfrans, həmçinin, Qafqaz xalqlarının milli azadlıq mübarizəsinə rəhbərlik və xaricdə onu təmsil etmək üçün "Müstəqil Qafqaz Komitəsi" adlı orqanın yaradıldığını bəyan etdi. Qafqaz İstiqlal Komitəsi qafqazlıların mühacirətdə yaratdıqları sonuncu müştərək təşkilat oldu.
Üzeyir Hacıbəyovun abidə kompleksi (Sumqayıt)
Üzeyir Hacıbəyovun abidə kompleksi — abidə kimpleksi Azərbaycsn musiqisinin dahi şəxsiyyəti olan Üzeyir Hacıbəyovun şərəfinə ucaldılmışdır. Abidə Sumqayıt şəhəri Üzeyir Hacıbəyov küçəsində ucaldılmışdır. Abidənin müəllifi Sumqayıt şəhərinin baş rəssamı Vaqif Nəzirovun olmuşdur.
Təsviri
Abidə kompleksinin hündürlüyü 12, postamentin oturacaq ölçüsü 7,5 x 7,5 m-dir. Postament royal formasında olub, qara qranitlə üzlənib, yüksələn hissəsi orqan borularının simvolik təsviri kimi işlənmişdir. Abidənin ucalan orqa borularının üzərində, 5 metr yüksəklikdə bürüncdən barelyef vardır. Onun əks tərəfində isə eyni fon üzərində milli musiqi alətləri olan tar, kaman və qavalın tökmə bürüncdən təsviri yerləşib. Abidə quraşdırlarkən ətrafı abadlaşdırılmış və burada park salınmışdır. 1340 kvadrat metrlik abadlaşdırılan sahənin təxminən 740 km² hissəsində tamet döşəmə salınmış, qazon, dekorativ ağac və kollar əkilib, oturacaqlar, müasir işıqlandırma sistemi quraşdırılmışdır.
NGC 6323
NGC 6323, Yeni Baş Kataloqda qeydə alınmış qalaktikadır. Göy üzündə Herkules bürcü istiqamətində yerləşir. Sab tipli. tərəfindən ildə  ölçülü  vasitəsilə kəşf edilmişdir.
Dırmaşma yarışı
sağ|thumb|200px|[[Pikes Peakdəki beynəlxalq dırmaşma yarışı pisti, 2007]]
Dırmaşma yarışı, zamana qarşı müəyyən bir yamaca qalxmağa əsaslanan motorsport növüdür.
Ən qədim motorsport növlərindən biridir. İlk dəfə 31 yanvar 1897-ci ildə Fransanın Nice şəhəri yaxınlığındakı La Turbiedə təşkil edilmişdir. İngiltərədəki Worcestershire, Shelsley Walshdə keçirilən dırmaşma yarışları, 1905-ci ildən bəri keçirilən ən qədim yarışlardan biridir.
Dırmaşma yarışlarının olduqca fərqli bir növü, çox dik təpələrə off-road motosikllər ilə dırmaşma yarışıdır. Yarışın qalibi ən yüksək zirvəyə çata bilən və ya birdən çox çıxan olarsa, onların onların içərisində ən sürətli çıxanıdır. Bu tip motorsport növü həm cəsarət, həm də bacarıq tələb edir və ABŞ-də çoxdan bəri ənənəvi hala gəlmişdir və 1980-ci illərdən bəri Fransa və Avstriyada məşhurdur.
Faiq Qürbətov
Faiq Akif oğlu Qürbətov — Biləsuvar rayon İcra Hakimiyyətinin başçısı.
Həyatı
Faiq Qürbətov 19 avqust 1973-cü ildə Bakı şəhərində anadan olub.
Təhsili
Faiq Qürbətov 1980–1990-cı illərdə Bakı şəhər 132 saylı orta məktəbdə oxumuşdur. 1990–1995-ci illərdə Bakı Dövlət Universitetinin Tarix fakültəsində tarixçi — tarix müəllimi ixtisası üzrə, 1998–2001-ci illərdə isə Azərbaycan Respublikasının Prezidenti yanında Dövlət İdarəçilik Akademiyasında Dövlət və bələdiyyə idarəetməsi fakültəsində inzibati idarəetmə ixtisası üzrə bakalavr təhsili almış, 2002-ci ildə Dövlət Turizm Qurumlarının əməkdaşları üçün Ümumdünya Turizm Təşkilatının tədris kursunu bitirmişdir.
Fəaliyyəti
Bakı Dövlət Universitetində təhsil aldığı dövrdə ictimai fəaliyyətlə məşğul olaraq yeni yaradılmış Tarixçi Tələbələrin Elmi Cəmiyyətinin üzvü, sonra isə Bakı Gənclər Klubunun təsisçilərindən biri və vitse-prezidenti olmuşdur.
Əmək fəaliyyətinə 1997-ci ildə Azərbaycan Respublikası Gənclər Təşkilatları Milli Şurasında Sədr müavini olaraq başlamışdır. 1998–1999-cu illərdə Azərbaycan Respublikasının Gənclər, İdman və Turizm Nazirliyində Gənclər Təkilatları ilə iş üzrə şöbənin məsləhətçisi, 1999–2001-ci illərdə Azərbaycan Gənclər, İdman və Turizm nazirinin köməkçisi, 2001–2007-ci illərdə Mədəniyyət və Turizm Nazirliyinin Daxili Turizmin İnkişafı sektorunun müdiri vəzifələrində çalışmışdır.
Azərbaycan Respublikası Prezidentinin 24 avqust 2020-ci il tarixli Sərəncamı ilə Biləsuvar Rayon İcra Hakimiyyətinin Başçısı vəzifəsinə təyin edilmişdir.
Faiq Qürbətov əmək fəaliyyəti dövründə bir çox beynəlxalaq tədbirlərdə iştirak etmişdir. Azərbaycan, rus, ingilis, türk, ərəb, italyan dillərini bilir.
2003-cü ilin yanvar ayından Yeni Azərbaycan Partiyasının üzvüdür.
Ailəlidir, 2 övladı var.
Mükafatları
2016-cı ildə Azərbaycan Respublikası Prezidentinin sərəncamı ilə gənclər siyasətinin həyata keçirilməsində səmərəli fəaliyyətinə görə "Azərbaycan Respublikası Prezidentinin fəxri diplomu" ilə təltif olunmuşdur.
Mulan (cizgi filmi, 1998)
Mulan - 1998-ci ildə istehsal edilmiş qısametrajlı cizgi filmidir. "Mulan" cizgi filmi "Walt Disney Pictures" studiyası tərəfindən istehsal edilmiş Disneyin 36-cı klassik qısametrajlı cizgi filmidir. Beynəlxalq tənqidçi və tamaşaçılardan böyük nisbətdə bəyənmə yığan cizgi filmi, "Mulan" adlı qəhrəman qızın, mənşəyi Çin əfsanəsindən götürülmüşdür. Orijinal əfsanədə olduğu kimi cizgi filmində ailəsinin qürurunu qurtarmaq məqsədiylə, tanınmış bir döyüş qazisi olan atasının yerinə kişi cildinə girib, Hun ordularına qarşı müvəffəqiyyətlə mübarizə aparan "Hua Mulan" adlı bir gənc qızın hekayəsi göstərilir. Davamı olaraq 2004-cü ildə Mulan 2 cizgi filmi çəkilmişdir.
Məzmun
Hunlar Şan Yunun idarəsi altında Çində hökm sürən Han sülaləsinin varlığına son qoymaq niyyətindədirlər. Onların hücum xəbərini eşidən Çin imperatoru dərhal dövlətdə yaşayan bütün kişi nümayəndələrini orduya qatılma əmrini verir. Fa Mulan adlı gənc qız başqalarından bir çox fərqli cəhətləri ilə seçilir. Çində həmin dövrdə qadınlar ərlərinin tam hakimiyyəti altında yaşamaq məcburiyyətindədirlər. Qadınların demək olar ki, şəxsi azadlıqları yoxdur. Yoldaşlarının azadlığı, onların da azadlığıdır. Mulan bu anlayışa qarşıdır və öz azadlığına çox düşkündür. Mulan ailəsinin israrıyla bir gün özünə yoldaş tapmaq üçün qəsəbədə yaşayan qudanın hüzuruna gəlir. Bu zaman uğur gətirməsinin əksinə olaraq problemlər yaradan cırcırama Mulanın cibində olur. Mulan ailəsinin qürurunu ləkələmək istəmir. Lakin Mulanın müvəffəqiyyətsizliyi ucbatından həmin quda, ondan narazı qalır.
Bu müddətdə Çində Hun basqınlarının xəbərləri əsgərlər tərəfindən əhaliyə çatdırılır. Qəsəbədəki digər bütün kişilər kimi Mulanın döyüş qazisi olan atası Fa Zu da döyüşə çağırılır, lakin çox yaşlı olduğu üçün Mulan bunu qəbul etmir və əsgərlərin başçısına qarşı çıxır. Lakin Mulanın atası döyüşə getməyə hazırlaşır və qızının fikri onu çox da maraqlandırmır. Ancaq gecə döyüşərkən tarazlıq vəziyyətini itirir və yerə yıxılır. Atasının ağır vəziyyətini görən Fa Mulan döyüşə onun yerinə getməyə qərara alır. Ailəsindən gizlicə evdən qaçır və özünü kişilərin bir cəmiyyətə qəbul edilə biləcəyi yeganə yol kimi kişi cildində olaraq orduya qatılmaqdır. Bu ərəfədə Mulanın ailəsi onun üçün dua etməyə başlayır. Bu zaman əcdadlarının ruhu peyda olaraq Mulanın geri qayıtması üçün Böyük Daş Əjdahasının köməyindən istifadə etmək niyyətinə düşürlər. Bu səbəbdən onu diriltmək üçün kiçik boylu əjdaha Muşunu onun yanına yollayırlar. Muşunun səhvliyi ucbatından Böyük Daş Əjdahasının heykəli dağılır. Bu hadisənən vahimələnən Muşu səhvini düzəltmək üçün Böyük Daş Əjdahasının cildinə girərək Mulanı geri qaytarmaq üçün əcdadlarına söz verir. Əcdadları isə heykəlin dağılmasından xəbərsizdirlər.
Bu ərəfədə hunlara müqavimətini dəf etmək üçün General Li oğlu Li Şanqa üç ay ərzində döyüşçülərdən ibarət yeni dəstə hazırlamağı tapşırır və özü döyüşə yollanır. Bir müddət sonra Mulan Muşu ilə tanış olur və onun köməyindən faydalanaraq orduya qatılır. Mulan orduda Pinq kimi tanınır. O, özünü digər əsgərlərə oxşadır və döyüş qabiliyyəti, zəkası və cəsarətiylə müvəffəqiyyət qazanır. Müxtəlif macəralardan sonra Li Şanq az heyətdən ibarət dəstəsi ilə hunlarla döyüşmək üçün yola düşür. Bu zaman atası öldüyünü və ordusunun məhv edildiyini görür. Dəstə Tan-Şao keçidində Şan Yunun ordusu ilə qarşılaşır. Mulanın inadlı müqaviməti nəticəsində dəstə üzvləri sağ qalır, Şan Yunun ordusu isə məhv edilir. Bu mübarizədə Mulan ağır yaralanır. Bir müddət sonra Mulanın gerçək şəxsiyyəti məlum olur və dəstə üzvləri tərəfindən tərk edilir. Bu ərəfədə Şan Yu və bir neçə dəstə üzvü sağ qalaraq Çin imperatorunu öldürmək niyyətinə düşür. Bu barədə eşidən Mulan evə geri dönmək əvəzinə saraya tərəf yola düşür.
Mulan Li Şanqı hunların geri dönəyəcəyini xəbərdar etsə də, Li ona əhəmiyyət vermir. Bu zaman Çin imperatoru düşmən tərəfindən ələ keçirilir. Mulan və Linin dəstə üzvləri düşmənlə inadlı mübarizə apararaq onların müqavimətini dəf etməyi bacarırlar. Şan Yu məğlub edilir və Çin İmperatoru Mulana təşəkkür edir. Mulan bu hadisənin ardınca evə dönür və ailəsi tərəfindən xoş niyyətlə qarşılanır. Mulanın arxasınca gəlmiş olan Kapitan Şanq, bağçanın qapısında dayanır və Mulana olan marağını ona bildirmək istəyir, ancaq utancaqlığı səbəbiylə nə söyləyəcəyini dəqiq bilmir. Mulan və Şanqın gələcəkdə evlənəcəkləri arzusu yaşayırlar. Cizgi filminin sonunda balaca əjdaha Muşu öz qoruyucu vəzifəsinə yenidən geri dönür və bunu başqa əcdadların ruhları ilə birlikdə bayram edir.
Saundtrek
"Mulan" cizgi filminin ilk saundtrek albomu 2 iyun 1998-ci ildə istehsal edilmişdir. Mahnıların bəstəkarı Cerri Qoldsmitdir. Bu albom ABŞ-nin "Billboard 200" albom hit-paradında 18 iyul 1998-ci il tarixində 24-cü mövqeni tutmuşdur. Saundtrek albomu "Academy Award" mükafatının "Ən yaxşı orijinal musiqi" adlı kateqoriyasının nominasiyasına layiq görülmüşdür. Albomdakı Kristina Eqilyeranın ifasında "Reflection" mahnısı isə "Adult Contemporary" hit-paradında 19-cü mövqe tutmuşdur. Cizgi filminin orijinal sandtrek albomunda 12 mahnı vardır
Gəbə
Gəbə (gəvə, qaba, qebe, kebe, kepe)  — Azərbaycanda (Muğan, Qarabağ bölgəsində, Gəncə və Qazax rayonlarında), həmçinin Türkiyənin bir sıra bölgələrində uzunsov böyük xovlu xalçalara verilən ad.
"Gəbə" sözünə əsasən Azərbaycan şifahi xalq ədəbiyyatında, istər keçmiş, istərsə də bugünkü yazılı ədəbiyyatda rast gəlinir. Gəbə sözü qaba sözünün dəyişikliyə uğramış formasıdır. Qaba – yəni kobud, olduqca qalın mənalarını ifadə edir. Xovsuz xalçalarla müqayisədə xovlu xalçalar olduqca kobud və qalın olduğundan onu qaba və ya gəbə adlandırmışlar. Bəzi Orta Asiya xalçaçıları gəbə sözünü səhvən Kəbə (Ka'ba) sözü ilə əlaqələndirirlər. Olduqca kobud və qalın olan böyük xalı və yaxud da xalçanı cığatay türkləri və əfqanlar hələ də "qalın" ("qalin") adlandırırlar.
Kristian Eiykman
Kristian Eiykman — Niderland bakterioloqu və həkim, Nobel mükafatı laureatı.
Amsterdam Universitetini bitirmişdir. 1886-cı ildən İndoneziyada hərbi həkim, 1888-ci ildən Cakartada Batava patologiya laboratoriyasının direktoru, 1898–1928-ci illərdə Utrext Universitetində gigiyena professoru olmuşdur. Əsas əsərləri vitaminologiya üzrədir. Bir sıra xəstəliklərin mənbəyi kimi vitamin çatışmazlığı faktını kəşf etmişdir.
Babo
Babo, — məşhur Meksika reperi.
Tac Xatun (Çaypara)
Tac Xatun - İranın Qərbi Azərbaycan ostanının Çaypara şəhristanı ərazisinə daxil olan kənd.
Əhalisi
2006-cı il məlumatına görə kənddə 382 nəfər yaşayır (77 ailə).
Autenik mətn
Autenik mətn- Hansısa bir sənədin orijinal mətni. Beynəlxalq hüquqda beynəlxalq müqavilənin mətninin qəbul olunmasına prosesi autenik mətnin müəyyən edilməsi adlanır.
Aleksandr Fridman
Aleksandr Aleksandroviç Fridman (16 iyun 1888, Sankt-Peterburq — 16 sentyabr 1925, Leninqrad) — rus və sovet riyaziyyatçısı, fiziki və coğrafiyaşünası, qeyri-stasionar kainat nəzəriyyəsinin banisi.
Uqanik adası
Uqanik adası — Sakit okeanın şimalında, Alyaskanın cənub sahillərində, Kadyak arxipelaqına daxil olan ada. İnzibati cəhətdən ABŞ-nin Alyaska ştatının Kadyak-Aylend borosuna aiddir. Kadyak adasının şimal-qərb sahili yaxınlığında yerləşir. Kadyak Milli Vəhşi Təbiət Sığınacağının bir hissəsidir. İlk dəfə 1805-ci ildə rus səyyahı Yuri Lisyanski tərəfindən qeyd edilmiş və nəhayət 1852-ci ildə rus hidroqrafı Mixail Tebenkov tərəfindən xəritəyə salınmışdır.
Adanın uzunluğu təxminən 25 km, eni isə 8 km-dir. Sahəsi 146,7 km²-dir. Adanın ən yüksək nöqtəsi dəniz səviyyəsindən 219 m yüksəklikdədir. Adanın daimi əhali yoxdur.
Kənd təsərrüfatı kooperasiyası
right|thumb|300px|[[Qvineya|Qvineyada kənd təsərrüfatı kooperasiyası/]]
Kənd təsərrüfatı kooperasiyası — kooperasiya növü. Bu, birlikdə məhsul istehsal etmək, yaxud digər fəaliyyət növlərini (məhsul emalı və satışı, istehsal vasitələri ilə təchizat və s.) icra etmək üçün kənd təsərrüfatı məhsulları istehsalcılarını birləşdirir. XIX əsrin birinci yarısında Qərbi Avropa, XIX əsrin ikinci yarısında Şərqi Avropa ölkələrində və Rusiyada yaranmışdır. Kənd təsərrüfatı kooperasiyası inkişaf etmiş bir çox kapitalist ölkəsində mürəkkəb sosial-iqtisadi orqanizmə çevrilərək kənd təsərrüfatı məhsulları istehsalını, emalını, saxlanılmasını, realizəsini, kənd təsərrüfatının kreditlətdirilməsini, kənd təsərrüfatı üçün istehsal vasitələri istehsalını və s. əhatə edir. Kənd təsərrüfatı kooperativləri çox zaman öz fəaliyyətlərini şaquli inteqrasiya əsasında qururlar. Kənd təsərrüfatı kooperasiyası daha cox Skandinaviya ölkələrində, Niderland, İslandiya və Yaponiyada inkişaf etmişdir. Bu ölkələrdə kənd təsərrüfatı kooperativləri kənd təsərrüfatının kreditləşdirilməsində mühüm rol oynayır, yeyinti sənayesində, topdan ticarətdə, mineral gübrələr, bir sıra kənd təsərrüfatı texnikası istehsalında və s. hakim mövqə tutur.
Qabriel Farengeyt
Daniyel Qabriel Farenheyt — alman fiziki.
1724-cü ildə London Kral Cәmiyyәtinin üzvü olub. Əslən tacir ailəsindəndir. Fizikanı Almaniyada, Britaniyada və Niderlandda öyrənmişdir. Suyun qaynama temperatorunun atmosfer təzyiqindən və duzların miqdarından asılılığını tədqiq etmiş, suyun ifrat soyuma hadisəsini aşkar etmişdir. Dəqiq ölçü cihazları: spirt (1709) və civә (1714) termometrləri, areometr, gipsotermometr, altimetr və s. önəmli cihazlarını hazırlamışdır.
Şirinbulaq (Çaypara)
Şirinbulaq - İranın Qərbi Azərbaycan ostanının Çaypara şəhristanı ərazisinə daxil olan kənd.
Əhalisi
2006-cı il məlumatına görə kənddə 591 nəfər yaşayır (101 ailə).
İlmə
Xalça toxunarkən, ümumiyyətlə, iki ərişə bir ilmə salınır. İlmə salınarkən yun ip iki ərişə dolanıb düyünlənir, qalan iki ucu isə xalçanın xovunu yaradır.
İlmə növləri
İlmə iki hissədən ibarətdir:
İlmənin ucları –qanadlarına ilmətoxunuşun uzunluğu da deyirlər.
İlmənin uzunluğu xalçada sıxlığın aşağı olması ilə də əmələ gəlir. Məsələn, sıxlıq 40x40 olduqda ilmənin uzunluğu 25–28 mm, sıxlıq 35×35 olduqda isə, ilmənin uzunluğu 30–35 mm ola bilir.
İlmə sıxlığı
Xalça toxunmazdan qabaq ona sərf olunacaq yun ipin, ərişin, arğacın qədərini, sıxlığını, xovunun qalınlığını bilmək, hesablamaq çox vacibdir. Bunun üçün əvvəlcə 1 m²-də ilmələrin sayını bilmək lazım gəlir. Bunu hesablamaq üçün xalçanın 1 m²-də olan ərişlərin sıxlığını tapıb, onu həmin sahədəki arğacların sıxlığına vurmaq lazımdır. Beləliklə, 1 m²-dəki ilmələrin sayı tapılır. Bu rəqəm bir ilmənin uzunluğuna vurularaq, 1 m² üçün lazım olan ipin uzunluğunu tapmaq olur. Alınmış rəqəmi isə istifadə ediləcək yun ipin qalınlığına bölməklə, 1 m² üçün lazım olan yun ipin çəkisi tapılır. Beləliklə, alınmış rəqəmi toxunacaq xalçanın sahəsinə vurmaqla, bütövlükdə xalçaya nə qədər ip lazım gəldiyini öyrənə bilərik.
NGC 2442
NGC 2442, Yeni Baş Kataloqda qeydə alınmış qalaktikadır. Göy üzündə Uçan Balıq bürcü istiqamətində yerləşir. SBbc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
2026 FİFA Dünya Kuboku
ve seherler = Azərbaycan(sumqayit) Türkiye(Besiktas stadyumu) }} 2026 FİFA Dünya Kuboku — Futbol üzrə XXIII Dünya Çempionatı.
Ev sahibləri
2026-cı ildə ABŞ, Meksika və Kanadada keçiriləcəkdir. Bu barədə qərarı FİFA prezidenti Canni İnfantino 12 iyun 2018-ci ildə təşkilatın Moskvada keçirilən konqresində elan etmişdir. Planlaşdırılmış 80 oyundan 60-ı ABŞ-də, digər 20 oyun isə Meksika və Kanadada baş tutacaq.
Format
2026-cı ildə keçiriləcək Dünya Kuboku 48 komandanın yarışdığı ilk Dünya Kuboku olacaq.
Hans Vaihinger
1883-cü ildən Strasburq, 1906-cı ildən Halle universitetlərinin professoru olub. "Kantın "Xalis zəkanın tənqidi"nin şərhləri" əsərinin müəllifi, "Kant – Studien" jurnalının və Kant cəmiyyətinin təsisçisidir. Əsas əsəri "Sanki fəlsəfəsi"ndə başlıca dünyagörüşü ideyalarından onların obyektləri "sanki" realdır kimi istifadə olunmasını təklif edən Kantın təsirilə fiksionalizm, yaxud "tənqidi pozitivizm" konsepsiyasını inkişaf etdirmişdir. Elmi və fəlsəfi anlayışlara yalnız praktiki əhəmiyyətə malik fiksiyalar kimi yanaşan alim gerçəkliyin "əslində olduğu kimi" dərkinin qeyri-mümkünlüyü haqqında aqnostik nəticələrə gəlmiş və duyğuları idrak üçün son əlçatan mövcudluq kimi qəbul etmişdir.
Bulvar
Bulvar — möhkəmləndirilmiş torpaq sahəsi, küçə, dəniz və çay sahili kənarında gəzinti üçün ayrılmış sahə. Bulvar piyada gəzintisi, insanların istirahəti üçün nəzərdə tutulur. Eyni zamanda bina və səkiləri tozdan və nəqliyyatla birbaşa təmasdan qoruyur. Bulvarda heykəl və abidələr qoyulur, fontanlar, uşaq və idman qurğuları, kafe və ticarət kioskları yerləşdirilir.
Şorkəhriz (Çaypara)
Şorkəhriz — İranın Qərbi Azərbaycan ostanının Çaypara şəhristanı ərazisinə daxil olan kənd.
Əhalisi
2006-cı il məlumatına görə kənddə 28 nəfər yaşayır (6 ailə).
Kanon adası
Kanon adası — ABŞ-nin Alyaska ştatının Cuno dairəsində yerləşən ada. Rayt çayının mənsəbindən 4 km şimal-şərqdə, Cuno şəhərindən 51 km şimal-şərqdə yerləşir. Adanın adı ilk dəfə 1960-cı ildə yayımlanmışdır. Adanın sahəsi 1,3 km², ən yüksək hündürlüyü 21 m-dir.
Fərrux Abbasov
Fərrux Azər oğlu Abbasov — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Fərrux Abbasov 1994-cü il oktyabrın 18-də Ağstafa rayonunun Zəlimxan kəndində anadan olub. 2001–2012-ci illərdə X. Mirzəyev adına Qıraq Kəsəmən kənd tam orta məktəbində təhsil alıb. Ailəli idi. Bir qızı yadigar qaldı.
Hərbi xidməti
Fərrux Abbasov 2012–2014-cü illərdə Azərbaycan Silahlı Qüvvələrinin sıralarında müddətli həqiqi hərbi xidmətdə olub.
İkinci Qarabağ müharibəsində iştirakı
Azərbaycan Silahlı Qüvvələrinin əsgəri olan Fərrux Abbasov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Füzuli və Qubadlının azadlığı uğrunda gedən döyüşlərdə könüllü olaraq savaşıb. Fərrux Abbasov oktyabrın 25-də Qubadlı döyüşləri zamanı şəhid olub. Ağstafa rayonunun Zəlimxan kəndində dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Fərrux Abbasov ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yetirən zaman cəsarət və fədakarlıq göstərdiyinə, habelə təşəbbüskar və qətiyyətli addımlar nümayiş etdiyinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Fərrux Abbasov ölümündən sonra "Döyüşdə fərqlənməyə görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Fərrux Abbasov ölümündən sonra "Füzulinin azad olunmasına görə" medalı ilə təltif edildi.
Kənd təsərrüfatı vergisi
Kənd təsərrüfatı vergisi — SSRİ-də əhalidən tutulan dövlət vergilərindən biri. 1923-cü ildən tətbiq edilmişdir. Kənd təsərrüfatı vergisini kənd yerlərində həyətyanı torpaq sahəsi və xidməti pay torpağı olan vətəndaşlar ödəyirdilər. Müttəfiq respublikaların qanunvericiliyi ilə kolxozşuların təsərrüfatı üçün orta (hektarın 1/100-dən) və bundan xeyli çox vergi dərəcəsi muəyyən edilmişdir. Kənd təsərrüfatı fəhlə və qulluqcularının təsərrüfatlarından da bu dərəcə üzrə vergi tutulurdu. Fərdi təsərrüfatçılar vergini ikiqat ödəyirdilər. Kənd təsərrüfatı vergisi üzrə bəzi güzəştlər müəyyən olunmuşdur. Müəyyən şəraitdə kənd ziyalıları (müəllimlər, tibb işçiləri), kənd təsərrüfatının bəzi mütəxəssisləri, hərbi qulluqcular, əlillər və s. vergidən azad edilirdi. Kənd təsərrüfatı vergisi maliyyə orqanları tərəfindən hər il 1 iyuna olan vəziyyətə görə hesablanırdı. 15 avqust və 15 oktyabrda bərabər ölçüdə ödənilirdi.
Namiq Axundov
Həyatı
Namiq Axundov 1985-ci ildə 385 nömrəli Səfərəliyev seçki dairəsindən XI çağırış Azərbaycan SSR Ali Sovetinin deputatı və beynəlxalq işlər üzrə parlament komissiyasının sədr müavini seçilir. 1990–1995-ci illərdə isə Azərbaycan Respublikasının Milli Məclisinin deputatı seçilmiş, xarici işlər üzrə komitə sədri vəzifəsində çalışmışdır.
1982-ci ildə Axundov Namik İctimai Elmlər Akademiyasına (Moskva ş.) daxil olur, üç ildən sonra oranı fərqlənmə diplomu ilə bitirir. 1967-ci ildə həmin Akademiyada namizədlik dissertasiyasını, 1991-ci ildə isə Rusiya İdarəetmə Akademiyasında "Müasir beynəlxalq münasibətlərdə xalq diplomatiyasının rolu" mövzusunda doktorluq dissertasiyasını müdafiə edib.
1992-ci ildə Azərbaycan Parlamentinin Beynəlxalq əlaqələr şöbəsinin sədri işləyib. 1997-ci ilin yanvarında vəzifəsindən istefa verib.
Hal-hazırda Dövlət İdarəçilik Akademiyasında Beynəlxalq Münasibətlər kafedrasının professorudur.
ABŞ-nin Baton ruj və Yeni Orlean şəhərlərinin fəxri vətəndaşıdır.
2020-ci ildə filologiya elmləri doktoru Ziyəddin Məhərrəmov Namiq Axundov haqqında "Mənalı ömrün 80 ili" adlı kitab yazmışdır.
Təltifləri
Namiq Axundov xidmətlərinə görə "Xalqlar dostluğu" ordeni, "Şərəfli əmək" medalı, Azərbaycan SSR Ali Soveti Rəyasət heyətinin fəxri fərmanları və bunlarla yanaşı bir sıra medallar və təşəkkürnamələrlə təltif olunmuşdur.
Kənd təsərrüfatı aviasiyası
thumb|Kənd təsərrüfatı aviasiyası ilə məşğul olan [[An-2 təyyarəsi.]]
Kənd təsərrüfatı aviasiyası — mülki aviasiya sahəsi. Kənd təsərrüfatı aviasiyasından bitkilərin mühafizəsi, alaq otları ilə mübarizə, torpağa mineral gübrə verilməsi, təyyarə ilə ot əkini və s.-də istifadə edilir.
Xüsusiyyətləri
Bitkilərin becərilməsində aviasiya vasitələrindən istifadənin üstünlüklərinə vaxta qənaət olunması, əmək sərfinin aşağı salınması, zəhərli kimyəvi maddələr və gübrə sərfinin azalması, çətin keçilən sahələri becərməyin mümkünlüyü, bitkilərin mexaniki zədələnməməsi, torpağın bərkiməsi ehtimalının aradan qalxması və s. aiddir. Kənd təsərrüfatı aviasiyasından istifadənin catışmayan cəhəti onun meteoroloji şəraitdən asılılığıdır.
Tarixi
SSRİ-də bu məqsədlə An-2, An-2M, Yak-12 təyyarələrindən və Mİ-1, Mİ-2, Ka-26 və Ka-15 vertolyotlarından istifadə olunurdu. Maye pestisidləri ciləmək, mineral gübrələri səpmək və s. üçün bunlarda xüsusi aparatlar quraşdırılırdı. Bitki zərərvericilərinə və xəstəliklərinə qarşı mübarizədə sahələr 5–10 metr yüksəklikdən, alaq otları ilə mübarizədə (yazda aqroqaydalarla müəyyən olunmuş müddətdə) 5–6 metr yüksəklikdən dərmanlanırdı. Tozvarı gübrələr 10–20 metr, dənəvər gübrələr isə 30–50 metr yuksəklikdən səpilirdi. Azərbaycan SSR-də bitki zərərvericilərinə qarşı mübarizə, gübrə səpini, maşınla pambıq yığımından əvvəl pambıq kolu yarpaqlarının tökulməsi üçün dərmanlama və s. məqsədlərlə An-2 təyyarəsi və Mİ-2 vertolyotları geniş tətbiq edilirdi.
Armais Aslanov
Armais Əmiroviç Aslanov — erməni əsilli Azərbaycan-sovet dövlət xadimi.
Həyatı
1923-cü ildə fəhlə ailəsində anadan olmuşdur, ermənidir, 1945-ci ildən Sov.İKP üzvüdür, ali təhsili var – Sov.İKP MK yanında Ali Partiya Məktəbi bitirmişdir.
1941-ci ildən Sovet Ordusunda xidmət etmişdir, Böyük Vətən müharibəsinin iştirakçısıdır, 1946-cı ildən rayon komsomol komitəsinin şöbə müdiri, birinci katibi, Azərbaycan KP Orconikidze RK-nın şöbə müdiri, katibi, ikinci katibi olmuşdur. 1959-cu ildən Azərbaycan KP MK partiya orqanları şöbəsinin məsul təşkilatçısı, Bakı Məhəlli Sovxoz İstehsalat İdarəsinin partiya təşkilatçısı, Azərbaycan KP MK-nın ispektoru vəzifələrində işləmiş. 1967-ci ildən Bakı Ali Partiya Məktəbində rəhbər partiya və sovet kadrların hazırlığını artırma kurslarının müdiri olmuşdur. 1974-cü ildən Dağlıq Qarabağ Muxtar Vilayəti Zəhmətkeş Deputatları Soveti İcraiyyə Komitəsinin sədridir.
Azərbaycan SSR Ali Soveti Rəyasət Heyəti sədrinin müavinidir.
Azərbaycan KP MK üzvüdür.
1992-ci ildə vəfat edib.
NGC 4368
NGC 4368, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. E? tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Hüseyin Sultanov
Hüseyn Fərhad oğlu Sultanov (6 aprel 1996, Hacıqurbanoba, Xaçmaz, Azərbaycan — 21 oktyabr 2020;, Xocavənd, Azərbaycan) — Azərbaycan Silahlı Qüvvələri'nin əsgəri, Vətən müharibəsi şəhidi.
Həyatı
Hüseyin Sultanov 6 aprel 1992-ci ildə Xaçmazın Hacıqurbanoba kəndində anadan olub. Hüseyn ailədə 3 qardaşın ən kiçiyi idi. 2009-cu ildə Xaçmaz şəhər 2 saylı orta məktəbi bitirib Sumqayıt Dövlət Universiteti'nin İqtisadiyyat və idarəetmə fakültəsinə daxil olub. 2013-2014-cü illərdə hərbi xidmətdə olmuşdur. Daha sonra dövlət qulluğuna qəbul olaraq Dövlət Statistika İdarəsinin Xaçmaz Rayon Şöbəsində çalışmışdır.
Hərbi xidmətləri
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Hüseyn Sultanov Füzuli döyüşlərində savaşıb. 21 oktyabr 2020-ci ildə Xocavəndin Düdüklükəndinin azad olunması uğrunda gedən döyüşlərdə şəhid olub. Xaçmazda torpağa tapşırılmışdır.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Hüseyin Sultanov ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Hüseyin Sultanov ölümündən sonra "Füzulinin azad olunmasına görə" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Hüseyin Sultanov ölümündən sonra "Cəbrayılın azad olunmasına görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Hüseyin Sultanov ​ölümündən sonra "Xocavəndin azad olunmasına görə" medalı ilə təltif edildi.
Azərbaycan Respublikası ərazilərinin işğaldan azad olunması zamanı döyüş tapşırıqlarını yerinə yetirərkən cəsarət və fədakarlıq göstərmiş, habelə təşəbbüskar və qətiyyətli hərəkətlər nümayiş etmiş Hüseyin Sultanov ölümündən sonra Azərbaycan Prezidenti İlham Əliyevin 24.06.2021-ci il tarixli Sərəncamına əsasən "Döyüşdə fərqlənməyə görə" medalı ilə təltif edildi.
Mund döyüşü
Mund döyüşü - Qədim Romada vətəndaş müharibəsinin gedişində, e.ə.45-ci il 17 martda müasir İspaniyanın cənubunda yerləşən Mund vadisində Qay Yuli Sezarın respublikaçılara qarşı son döyüşü.
Döyüş və nəticələri
E.ə.49-45-ci illərdə Qədim Romada baş vermiş vətəndaş müharibəsinin sonlarında İspaniyada, Pompeyin oğlanları Qney və Sekstə qarşı müharibələr gedirdi. Qay Yuli Sezarın canişini Kassi Lonqinin İspaniyadakı özbaşnalığından narazı olan yerli əhali də Pompeyin oğlanlarına köməklik göstərirdilər. Mund şəhəri yaxınlığında e.ə.45-ci il 17 martda baş vermiş həlledici döyüşdə Sezar qələbə qazandı. Pompeyin böyük oğlu Qney bu döyüşdə həlak oldu. Mund döyüşü Pompeyin tərəfdarlarına qarşı Sezarın son döyüşü idi.
Yunisabad (Sərdəşt)
Yunisabad - İranın Qərbi Azərbaycan ostanının Sərdəşt şəhristanı ərazisinə daxil olan kənd.
Əhalisi
2006-cı il məlumatına görə kənddə 116 nəfər yaşayır (23 ailə). Əhalisi kürdlərdən ibarətdir.
Reyksmüzyem
Reyksmüzyem — Hollandiyanın milli muzeyidir. 1800-cü ildə qurulan. Ölkənin ən zəngin kitabxanasının da yerləşdiyi muzey 1808-ci ildə Napoleon Bonapardın qardaşı, Hollandiya kralı Luis Bonapardın əmri ilə Amsterdama köçürülüb. Muzeydə Rembrandtın “Gecə gözətçisi” və Van Qoqun əsərləri sərgilənir.
Mulan 2
Mulan 2 — 2004-cü ildə "Walt Disney Pictures" tərəfindən istehsal edilmiş qısametrajlı cizgi filmidir. Cizgi filminin məzmunu Mulan və General Şanq personajlarının məhəbbət hekayəsi üzərinə qurulmuşdur.
Məzmun
Cizgi filminin birinci hissəsindən bir ay keçdikdən sonra Şanq və Mulan toylarına hazırlaşarkən bir anda gizli bir vəzifəyə göndərilirlər. Mulanın qarovulunda İmperatorluğun barışı üçün Ki Qon krallığına göndərilmişlər. Barışa görə İmperator qızlarını Kin Qona göndərməli, həmin yerdə şahzadələrə evlənərək Çin ilə ittifaqa girməlidir ki, Monqollar onların ərazilərinə hücum etməsinlər. Əks halda qızlar evlənməsələr bu ittifaq pozulacaqdır. Ancaq yolda gedərkən İmperatorun qızları ordudakı 3 əsgərə aşiq olurlar. Həmçinin, uyğun olaraq əsgərlərdə onlara aşiq olurlar. Bu müddətdə Muşu Mulanın Şanq ilə evlənməsini istəmir. Çünki Mulan Şanq ilə evlənsə, onda vəzifəsi sona çatacaqdır. Bu səbəbdən onlar arasındakı münasibəti pozmaq üçün Muşu hər yolu sınayacaqdır. Amma onlar arasındakı münasibətin pozulmasına Muşunun yanındakı Cırcırama razı olmur. Nəhayət, Muşu onlar arasındakı münasibəti pozur. Onlar bir müddət bir-birindən ayrı qalırlar. Sonda Muşu vicdan əzabı çəkərək həqiqəti Mulana söyləyir. Muşunun sözlərinə qulaq asdıqdan sonra bu özləri Mulan Şanqa çatdırmaq istəyir. Lakin Şanq onun sözlərinə qulaq asmaq istəmir. Birdən banditlər körpüyə tərəf gəlir və körpünün iplə bağlanmış hissəsini kəsirlər. Bu zaman körpü uçuruma doğru gedir. Əsgərlər və banditlər arasında döyüş baş verir. Banditlər məğlub olaraq qaçırlar. Amma Şanq körpüdən yerə yıxılacaqdır. Mulan Şanqın əlindən tutmaq istəyir ki, Şanq körpüdən çaya yıxılmasın. Ordudakı əsgərlər və İmperatorun üç qızı xilas olur. Amma Şanqın əli Mulanın əlindən sürüşür və o çaya düşür.
Mulan onun öldüyünü zənn edərək, kədərlənməyə başlayır. Amma xoşbəxtlikdən Şanq sağ qalmışdır. Bunu isə Mulan bilmir. İmperatorun qızları başqa şahzadələr ilə ailə qurmaq istəmirlər. Onlar 3 əsgəri sevirlər. Bu səbəbdən Mulan özünü fəda edərək, həmin şahzadələrdən biri ilə ailə həyatı quraraq, şahzadələri bundan xilas etmək istəyir. Mulan ailə həaytı qurmaq istədiyi Şahzadədən xoşu gəlmir. Onların toy mərasimləri günü Şanq özünü bura çatdırır. Lakin əsgərlər tərəfindən saxlanılır. bütün bu hadisələrə son qoymaq üçün yeganə bir canlı qalmışdır. Həmin canlı balaca əjdaha Muşudur. Muşu Böyük Əjdaha heykəlindən səs çıxarmağa başlayır. Hamı elə düşünür ki, guya bu doğrudan da Böyük əjdahadır. Sonda Mulan ilə Şanq, İmperaotrun qızları sevdikləri əsgərlər ilə bir yerdə qalırlar. Şanq Mulana evləndikdən sonra iki ailənin məbədlərini birləşdirir. Bu zaman Muşu öz vəzifəsini yenidən bərpa edir.
Hacılı (Meşkinşəhr)
Hacılı — İranın Ərdəbil ostanının Meşkinşəhr şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 230 nəfər yaşayır (52 ailə).
İsa İsmayılov
İsa İsmayılov (tam adı: İsa Namaz oğlu İsmayılov ) – Azərbaycan Dövlət Pedaqoji Universiteti, Fizikanın tədrisi texnologiyası kafedrasının professoru, FTT ixtisası üzrə elmi seminarın sədri, pedaqogika üzrə elmlər doktoru, ADPU-da FD 02.061 Müdafiə Şuasının üzvü, Şura yanında FTT ixtisası üzrə elmi seminarın sədri, Azərbaycan Respublikası elmi tədqiqatların əlaqələndirilməsi şurası, pedaqogika üzrə elmi şuranın üzvü.
Həyatı
1946-cı ildə Qərbi Azərbaycanın Razdan (Axta) rayonunun Qayıqocalı(Axundov) kəndində anadan olub. 1956-cı ildə Axundov kənd səkkizillik məktəbin VI sinfini, 1962-ci ildə Saatlı rayonu Xanlar kənd orta məktəbini bitirmişdir. 1962–67-ci illər V.İ. Lenin adına APİ-nin fizika-riyaziyyat fakültəsini bitirmiş, 1967–71-ci illərdə Ç. İldırım adına Azərbaycan Politexnik İnstitutunda təhsilini davam etdirmişdir. 1967–70-ci illərdə Saatlı rayonunu Fətəli kənd orta məktəbində riyaziyyat-fizika müəllimi kimi pedaqoji fəaliyyətə başlamışdır. 1970–73-cü illər Azərbaycan Dövlət Elmi Tədqiqat Pedaqogika İnstitutunun əyani aspiranturasında təhsil almışdır.
1985–89-cu illərdə baş müəllim və inistitut bilik cəmiyyətinin elmi katibi, 1989–2017-ci illərdə N.Tusi adına ADPU-nun "Fizikanın tədrisi metodikası" kafedrasının dosenti, 1996–2003-cü illərdə "Aspirantura, Doktorantura və Magistratura şöbəsinin müdiri vəzifəsində çalışmışdır.
ADPU-da nəşr olunan "Təhsildə İKT" jurnalının məsul katibi, redaksiya heyətinin üzvü, Pedaqoji Universitetin Xəbərləri(Riyyaziyat və təbiət elmlər seriyyası üzrə) jurnalının redaksiya şurasının üzvü və Pedaqogika (pedaqogika, psixologiya elmlər üzrə elmi-nəzəri-metodik) jurnalın redaksiya şurasının üzvüdür. 2018–2020-ci illərdə Fizika fakültəsində magistr dissertasiya şurasının sədri olmuşdur.